
REFERAT DE APROBARE
privind aprobarea Planului de dezvoltare a serviciilor sociale.

	În conformitate cu prevederile art. 9 alin. (1) lit. e) din Legea nr. 197/2012 privind asigurarea calităţii în domeniul serviciilor sociale, cu modificările şi completările ulterioare, elaborarea prezentului plan se realizează cu respectarea principiilor calităţii în domeniul serviciilor sociale, prevăzute la art. 3 alin. (2) din aceeaşi lege, şi în concordanţă cu politica naţională şi sectorială în domeniul asistenţei sociale este una dintre condiţiile care stau la baza acreditării ca furnizor de servicii sociale.
        În conformitate cu prevederile art.3 alin.2 lit.b din din Anexa nr. 2 la  H.G. nr. 797/2017 pentru aprobarea Regulamentelor-cadru  de organizare și funcționare ale serviciilor publice de asistență socială și a structurii orientative de personal, în domeniul organizării, administrării și acordării serviciilor sociale, Direcția de Asistență Socială are ca atribuție elaborarea Planului de dezvoltarea a serviciilor sociale și îl propune spre aprobare Consiliului Local, în concordanţă cu politica naţională şi sectorială în domeniul asistenţei sociale care este una dintre condiţiile care stau la baza acreditării ca furnizor de servicii sociale.
	Elaborarea planului de dezvoltarea a serviciilor sociale se fundamentează prin realizarea unei analize privind numărul și categoriile de beneficiari, serviciile sociale existente și propuse spre a fi înființate, resursele materiale, financiare și umane disponibile pentru asigurarea furnizării serviciilor respective în funcție de resursele disponibile și cu respectarea celui mai eficient raport cost/beneficiu.
	Planul de dezvoltarea a serviciilor sociale cuprinde măsurile specifice de îmbunătățire a sistemului de asistență socială, care stau la baza acreditării ca furnizor de servicii sociale.  
	Planul de dezvoltarea a serviciilor sociale reprezintă un instrument util în managementul general al instituției precum și în procesul de dezvoltare a serviciilor sociale de la nivel local inclusiv prin accesarea de fonduri. 
        Având în vedere cele prezentate mai sus, supun spre dezbatere şi aprobare, Consiliului Local al municipiului Drobeta Turnu Severin proiectul de hotărâre privind aprobarea Planului de dezvoltare a serviciilor sociale al Direcției de Asistență Socială Drobeta Turnu Severin.

